239. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ Αριθ. 1021940/15676/Γ0012 της 5/12 Μαρτ. 2003 (ΦΕΚ Β΄293) Μείωση των συντελεστών καθαρού κέρδους των εμπορικών, βιοτεχνικών και βιομηχανικών επιχειρήσεων που λειτουργούν στις σεισμόπληκτες περιοχές των Νομών Ηλείας και Ζακύνθου και πλήγηκαν από το σεισμό της 2ας Δεκεμβρίου 2002. 1.Μειώνουμε για τη διαχειριστική χρήση 2002 κατά ποσοστό τριάντα τοις εκατό (30%) τους συντελεστές προσδιορισμού των καθαρών κερδών των εμπορικών, βιοτεχνικών και βιομηχανικών επιχειρήσεων, οι οποίες λειτουργούν στα διοικητικά όρια των Δήμων Βαρθολομιού, Γαστούνης, Λεχαινών, Βουπρασίας, Αμαλιάδας, Κάστρου - Κυλλήνης, Τραγανού και Ανδραβίδας του Νομού Ηλείας, καθώς και του Νομού Ζακύνθου και οι οποίες πλήγηκαν από το σεισμό της 2ας Δεκεμβρίου 2002. (Μετά τη σελ. 194,830) Σελ. 194,831 Τεύχος 1445 Σελ. 101 Φόρος Εισοδήματος Φυσικών και Νομικών Προσώπων 27.Β.ε.237β-239 Σε περίπτωση που στις παραπάνω  σεισμόπληκτες περιοχές λειτουργούν υποκαταστήματα επιχειρήσεων των οποίων η έδρα βρίσκεται σε άλλη περιοχή, η μείωση των συντελεστών καθαρού κέρδους αφορά μόνο τα ακαθάριστα έσοδα ή τις αγορές των υποκαταστημάτων. 2.Για την κατά τα πιο πάνω μείωση των συντελεστών καθαρού κέρδους απαιτείται οι υπόχρεοι να συνυποβάλλουν με την οικεία δήλωση φορολογίας εισοδήματος τους  βεβαίωση του αρμόδιου Οργάνου, από την οποία να προκύπτει ότι οι επαγγελματικές τους εγκαταστάσεις έχουν  υποστεί ζημιές από το σεισμό της 2ας Δεκεμβρίου 2002. 